**Rokovacie konanie so zverejnením**

**TOVARY**

SÚŤAŽNÉ PODKLADY

(elektronická aukcia)

Predmet zákazky:

Motorová nafta letná / zimná v zmysle STN EN 590:2014 a motorová nafta arktická v zmysle STN EN 590:2014 označená ako trieda 2 (podľa tabuľky 3 uvedenej normy) do dieselgenerátorov

Číslo: 1000089859

**Vypracoval: ....................................................**

Jana Bučányová, taktický nákupca

**Súlad súťažných podkladov so zákonom č. 343/2015 Z.z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „zákon“) potvrdzuje:**

V Bratislave, dňa ....................... ...........................................................

Jana Bučányová, taktický nákup

**Schválil:**

V Bratislave, dňa ....................... ...........................................................

Ing. Peter Tibenský, vedúci obstarávania tovarov

V Bratislave, dňa ....................... ...........................................................

Ing. Peter Čambál, manažér obstarávania tovarov, prác a hlavných služieb

V Bratislave, dňa ....................... ...........................................................

Ing. Róbert Štofko, riaditeľ úseku obstarávania

##### OBSAH SÚŤAŽNÝCH PODKLADOV

A.1 POKYNY PRE UCHÁDZAČOV

[1 Identifikácia obstarávateľa 3](#_Toc447215224)

[2 Predmet zákazky 3](#_Toc447215225)

[3 Variantné riešenie 3](#_Toc447215226)

[4 Pôvod predmetu zákazky - tovaru 4](#_Toc447215227)

[5 Miesto a termín dodania predmetu zákazky 4](#_Toc447215228)

[6 Zdroj finančných prostriedkov 4](#_Toc447215229)

[7 Zmluva a podmienky plnenia 4](#_Toc447215230)

[8 Dorozumievanie medzi obstarávateľom a záujemcami alebo uchádzačmi 5](#_Toc447215232)

[9 Vysvetľovanie a doplnenie súťažných podkladov 5](#_Toc447215233)

[10 Obhliadka miesta dodania predmetu zákazky 5](#_Toc447215234)

[Príprava ponuky 5](#_Toc447215235)

[11 Vyhotovenie ponuky 5](#_Toc447215236)

[12 Jazyk ponuky 5](#_Toc447215237)

[13 Mena a ceny uvádzané v ponuke 6](#_Toc447215238)

[14 Zábezpeka ponuky 6](#_Toc447215239)

[15 Obsah ponuky 6](#_Toc447215240)

[16 Náklady na ponuku a rokovanie 8](#_Toc447215241)

[Predloženie ponuky 8](#_Toc447215242)

[17 Uchádzač oprávnený predložiť ponuku 8](#_Toc447215243)

[18 Predloženie ponuky v lehote na predkladanie ponúk 9](#_Toc447215244)

[19 miesto, lehota a spôsob predloženia ponúk 9](#_Toc447215245)

[20 Lehota viazanosti ponúk 10](#_Toc447215246)

[21 Rokovanie s uchádzačmi a predkladanie Konečných ponúk 10](#_Toc447215247)

[Otváranie a vyhodnotenie ponúk 12](#_Toc447215248)

[22 Otváranie ponúk 12](#_Toc447215249)

[23 Preskúmanie ponúk 12](#_Toc447215250)

[24 vysvetľovanie ponúk 12](#_Toc447215251)

[25 Vyhodnotenie ponúk 12](#_Toc447215252)

[26 Elektronická aukcia 13](#_Toc447215253)

[Prijatie ponuky 13](#_Toc447215254)

[27 Informácia o výsledku vyhodnotenia konečných ponúk 13](#_Toc447215255)

[28 Uzavretie zmluvy 14](#_Toc447215256)

[Ďalšie informácie 14](#_Toc447215257)

[29 Dôvernosť procesu verejného obstarávania 14](#_Toc447215258)

[30 Opravné prostriedky 15](#_Toc447215259)

[31 Záverečné ustanovenie 15](#_Toc447215260)

PRÍLOHY:

A.2 PODMIENKY ÚČASTI

A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

A.4 JEDNOTNÝ EURÓPSKY DOKUMENT

B.1 OPIS PREDMETU ZÁKAZKY

B.2 ZMLUVNÉ PODMIENKY

B.3 SPÔSOB VÝPOČTU CENY

A.1 POKYNY PRE UCHÁDZAČOV

Všeobecné informácie

1. Identifikácia obstarávateľa

Názov organizácie: **Slovenské elektrárne, a.s.**

Adresa organizácie: Mlynské nivy 47, 821 09 Bratislava 2

IČO: **35 829 052**

DIČ: **2020261353**

IČ DPH: **SK 2020261353**

Internetová adresa organizácie (URL): [**www.seas.sk**](http://www.seas.sk)

Kontaktná osoba: Jana Bučányová

Kontaktná adresa: **Slovenské elektrárne, a.s.**

**Oddelenie obstarávania tovarov**

**Mlynské nivy 47**

**821 09 Bratislava 2**

Telefón: +421 2 5866 3174

E-mail: jana.bucanyova@seas.sk

1. Predmet zákazky

Názov predmetu zákazky: Motorová nafta v zmysle STN EN 590:2014 a Motorová nafta arktická v zmysle STN EN 590:2014 označená ako trieda 2 (podľa tabuľky 3 uvedenej normy) do dieselgenerátorov

* 1. Nomenklatúra

Spoločný slovník obstarávania (CPV) 09.13.41.00-8

* 1. Podrobné vymedzenie predmetu zákazky:

Podrobné vymedzenie predmetu zákazky, vrátane technických špecifikácií, tvorí Prílohu súťažných podkladov B.1 - „Opis predmetu zákazky“.

Predmet obstarávania v rámci tejto súťaže bude obstarávaný ako celok a nie je možné rozdeliť ho na časti.

1. Variantné riešenie
   1. Uchádzač môže v ponuke predložiť variantné riešenie vo vzťahu k požadovanému riešeniu podľa podmienok uvedených v bode 3.2 a v časti súťažných podkladov B.1 - „Opis predmetu zákazky“. Každé variantné riešenie musí obsahovať požadované dokumenty podľa bodu 15.4 týchto súťažných podkladov.
   2. Variantné riešenie sa umožňuje pre predmet zákazky „Motorová nafta arktická v zmysle STN EN 590:2014 označená ako trieda 2 (podľa tabuľky 3 uvedenej normy) do dieselgenerátorov“ a musí spĺňať tieto minimálne požiadavky:

|  |  |  |
| --- | --- | --- |
| bod vzplanutia PM | o C | **≥ 55,0** |
| obsah vody | % hmot. | **≤ 0,02** |
| mechanické nečistoty | % hmot. | **≤ 0,0024** |
| CFPP - filtrovateľnosť | o C | **≤ - 30** |
| popol | % hmot. | **≤ 0,01** |
| korózne pôsobenie na meď (3 hodiny pri 50o C) | vizuálne | **trieda 1** |
| oxidačná stálosť | g/m3 | **≤ 25,0** |
| Obsah metylesteru mastnej kyseliny (FAME ) | % objem. | **0** |
| HFRR - mazivosť nafty | µm | **≤ 460** |

* 1. Obstarávateľ si vyhradzuje právo neprijať variantné riešenie, ak v ponuke nebude uvedený obsah ostatných kvalitatívnych parametrov definovaných v predmete obstarávania v rozsahu, ako je uvedený v časti súťažných podkladov B.1 - „Opis predmetu zákazky“, alebo niektorý z parametrov bude vyvolávať pochybnosti o kvalite predmetu obstarávania.

Obstarávateľ si zároveň vyhradzuje právo nezaradiť do vyhodnotenia také variantné riešenie, ktoré nebude spĺňať minimálne požiadavky na dodávaný predmet zákazky podľa bodu 3.2. týchto súťažných podkladov.

1. Pôvod predmetu zákazky - tovaru

Obstarávateľ nepožaduje predloženie dokladu, ktorým sa preukazuje krajina pôvodu predmetu zákazky.

1. Miesto a termín dodania predmetu zákazky
   1. Miesto alebo miesta dodania predmetu zákazky:

**Slovenské elektrárne, a. s.**

Závod Atómové elektrárne Bohunice, 919 31 Jaslovské Bohunice (EBO)

Závod Atómové elektrárne Mochovce, 935 39 Mochovce (EMO12)

Závod Atómové elektrárne Mochovce, 935 39 Mochovce (MO34)

Závod Elektrárne Nováky, 972 43 Zemianske Kostoľany (ENO)

Závod Elektrárne Vojany, 076 73 Vojany (EVO)

DAP Incoterms 2010

* 1. Obdobie, na ktoré sa zmluva (rámcová dohoda) uzatvára: 36 mesiacov

Termín plnenia:

Začatie plnenia: od popisu zmluvy

Ukončenie plnenia: 36 mesiacov od podpisu zmluvy

1. Zdroj finančných prostriedkov

Predmet zákazky bude financovaný z vlastných zdrojov obstarávateľa.

1. Zmluva a podmienky plnenia
   1. Typ zmluvy na dodanie predmetu zákazky: „Rámcová dohoda podľa §2 ods. 5 písm. g) zákona o verejnom obstarávaní.
   2. Zmluva bude vypracovaná podľa Vzoru zmluvy, ktorý tvorí časť súťažných podkladov B.2 - „Zmluvné podmienky“. Akékoľvek návrhy na zmenu alebo doplnenia Vzoru zmluvy na základe rokovaní má obstarávateľ právo odmietnuť“.

Súčasťou zmluvy budú:

* **Všeobecné obchodné podmienky SE, a.s.** („VOP“), verzia 01.06.2018,
* **Všeobecné technické podmienky plnenia v SE, a.s.** („VTP“) pre závody, verzia 01.06.2018,

ktoré sú k dispozícii v elektronickej forme na nasledovnej adrese: <http://www.seas.sk/obstaravanie> v časti Dokumenty.

Vyhlásenie o daňovej pozícii a prepojenosti (zahraničný dodávateľ) / Vyhlásenie o prepojenosti (tuzemský dodávateľ), vytlačené na hlavičkovom papieri uchádzača, ktorého formulár sa nachádza v elektronickej forme pod názvom „Formuláre k verejnému obstarávaniu“na nasledovnej adrese <https://obstaravanie.seas.sk/obstaravanie>.

1. Dorozumievanie medzi obstarávateľom a záujemcami alebo uchádzačmi
   1. Poskytovanie vysvetlení a iné dorozumievanie (ďalej len „informácie“) medzi obstarávateľom a záujemcami alebo uchádzačmi sa uskutočňuje písomnou formou, ktorá zabezpečí trvalé zachytenie ich obsahu. Informácie môžu byť doručené osobne, poštovou zásielkou, faxom alebo elektronickými prostriedkami.
2. Vysvetľovanie a doplnenie súťažných podkladov
   1. V prípade potreby objasnenia súťažných podkladov, prípadne iných podkladov poskytnutých obstarávateľom, môže ktorýkoľvek zo záujemcov vyzvaných na predloženie ponuky (v súlade s článkom 17) požiadať o ich vysvetlenie priamo u kontaktnej osoby na kontaktnej adrese uvedenej v článku 1.
   2. Za včas doručenú požiadavku záujemcu o vysvetlenie sa bude považovať požiadavka o vysvetlenie doručená najneskôr 6 dní pred uplynutím lehoty na predkladanie ponúk. Ak uchádzač predloží žiadosť o vysvetlenie v  lehote kratšej, než je uvedená v predchádzajúcej vete, obstarávateľ si vyhradzuje právo nepredĺžiť lehotu na predkladanie ponúk.
   3. Odpoveď (vysvetlenie) na každú včas doručenú požiadavku o vysvetlenie súťažných podkladov predloženú zo strany ktoréhokoľvek záujemcu obstarávateľ bezodkladne písomne oznámi všetkým záujemcom, ktorí si prevzali súťažné podklady.
   4. Ak je to nevyhnutné, obstarávateľ môže doplniť informácie uvedené v súťažných podkladoch, prípadne iných podkladoch sprístupnených uchádzačom. Tieto preukázateľne oznámi súčasne všetkým uchádzačom najneskôr 6 dní pred uplynutím lehoty na predkladanie ponúk.
3. Obhliadka miesta dodania predmetu zákazky

Obhliadka miesta dodania predmetu zákazky nie je potrebná.

Príprava ponuky

1. Vyhotovenie ponuky
   1. Ponuka musí byť vyhotovená v písomnej forme, ktorá zabezpečí trvalé zachytenie jej obsahu. Ponuka musí byť vyhotovená nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je čitateľný. Pokiaľ nie je v týchto súťažných podkladoch upravené ďalej inak, ustanovenia upravujúce práva a povinnosti súvisiace s prípravou a predkladaním „ponuky“ alebo „základnej ponuky“ sa primerane vzťahujú aj na práva a povinnosti súvisiace s prípravou a predkladaním konečnej ponuky predkladanej po ukončení rokovania (ďalej „konečná ponuka“).
   2. Potvrdenia, doklady a iné dokumenty tvoriace ponuku musia byť v ponuke predložené ako prvopisy/originály alebo ich úradne osvedčené kópie, pokiaľ nie je určené inak.
2. Jazyk ponuky
   1. Ponuka a ďalšie doklady vo verejnom obstarávaní musia byť predložené v slovenskom jazyku. Ak je ponuka vyhotovená v cudzom jazyku, predkladá sa spolu s jej úradným prekladom do slovenčiny; to neplatí pre ponuky vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenčiny.
3. Mena a ceny uvádzané v ponuke
   1. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.
   2. Cena za predmet zákazky musí byť stanovená podľa § 3 zákona NR SR č.18/1996 Z.z. o cenách v znení neskorších predpisov, vyhlášky MF SR č.87/1996 Z.z., ktorou sa vykonáva zákon Národnej rady Slovenskej republiky č.18/1996 Z.z. o cenách.
   3. Uchádzačom navrhovaná jednotková cena a maximálna zmluvná cena bude stanovená na základe vzorcov a vypočítaná podľa Prílohy B.3 - „Spôsob výpočtu ceny“. Vzorce pre stanovenie jednotkovej ceny budú predmetom rokovania. Výsledkom rokovania budú vzorce, ktoré budú oznámené vo výzve na predloženie konečnej ponuky.

Maximálna zmluvná cena za obstaranie predmetu zákazky predložená v každej predloženej aktualizovanej ponuke uchádzača musí byť stanovená na základe vzorcov a vypočítaná podľa Prílohy B.3 – „Spôsob výpočtu ceny“ upravená v súlade s dohodnutými výsledkami rokovacieho konania.

Nakoľko jednotková cena počas doby platnosti zmluvy sa môže meniť na základe vývoja cien nafty, predložená jednotková cena v súťaži bude slúžiť len pre vyhodnotenie ponúk uchádzačov.

Uchádzač pre výpočet jednotkovej ceny na základe vzorcov podľa Prílohy B.3 – „Spôsob výpočtu ceny“ použije aritmetický priemer kotácie kalendárneho mesiaca, ktorý mu bude oznámený vo výzve na predloženie základnej ponuky. Stanovený aritmetický priemer kotácie kalendárneho mesiaca bude platný pre celý priebeh súťaže.

V elektronickej aukcii sa bude predkladať iba jedna cena, a to za dodanie celého predmetu zákazky. Za konečnú navrhovanú cenu sa bude považovať cena, ktorú uchádzač predložil z hľadiska času ako poslednú. Následne po skončení aukcie budú uchádzači vyzvaní na predloženie ponuky stanovenou na základe vzorcov a vypočítanou podľa Prílohy B.3 – „Spôsob výpočtu ceny“, pričom vypočítaná maximálna zmluvná cena musí zodpovedať poslednej navrhovanej cene z elektronickej aukcie.

* 1. Ak je uchádzač platiteľom dane z pridanej hodnoty (ďalej len „DPH“) v SR, navrhovanú zmluvnú cenu uvedie v zložení:
     1. navrhovaná zmluvná cena bez DPH,
     2. sadzba DPH a výška DPH,
     3. navrhovaná zmluvná cena vrátane DPH.
  2. Ak uchádzač nie je platiteľom DPH v SR, uvedie navrhovanú zmluvnú cenu celkom. Na skutočnosť, že nie je platiteľom DPH v SR, upozorní v ponuke.

1. Zábezpeka ponuky

Obstarávateľ nevyžaduje na zabezpečenie ponuky zloženie zábezpeky.

1. Obsah ponuky
   1. Základná ponuka predložená uchádzačom bude označená ako „Základná ponuka“ a bude obsahovať dokumenty v súlade s bodom 15.4 týchto súťažných podkladov.
   2. Konečná ponuka (ktorá sa predkladá po uskutočnených rokovaniach) bude predložená v dvoch častiach, označených ako „Konečná ponuka - časť Ostatné“ a „Konečná ponuka – časť  „Kritériá“ a bude vypracovaná v súlade s bodmi 15.5 a 15.6 týchto súťažných podkladov.
   3. Konečná ponuka bude obsahovať úpravy základnej ponuky podľa výsledkov z rokovaní a podpísaných zápisníc z rokovania. Konečná ponuka nesmie meniť tie časti základnej ponuky, ktoré neboli predmetom rokovania a nemajú súvislosť s výsledkami z rokovaní. Obsah ponuky, ktorý bol predmetom rokovania, uchádzač nesmie zmeniť v rozpore s požiadavkami obstarávateľa.
   4. „Základná ponuka“ musí obsahovať tieto dokumenty:
      1. návrh technického riešenia, ktorý musí byť vyhotovený v štruktúre a obsahu v súlade s časťou B.1 - „Opis predmetu zákazky“.

Uchádzači sú v návrhu technického riešenia povinní bez výnimky splniť záväzné požiadavky na technické riešenie opísané v časti B.1 - „Opis predmetu zákazky“. Uchádzači musia predložiť návrh svojho technického riešenia v rozsahu povolenom v časti B.1 - „Opis predmetu zákazky“, spolu s navrhovanými položkami, zohľadňujúcimi prípadné navrhované zariadenia a materiál, bez uvedenia ceny. Jednotlivé položky budú predmetom rokovania o zmluvných podmienkach.

* + 1. cenovú ponuku na predmet obstarávania podľa požiadaviek uvedených v bode 13.3 na formulári podľa Prílohy B.3 týchto súťažných podkladov.
    2. technickú špecifikáciu produktu potvrdenú priamo od výrobcu produktu s uvedením garantovaných hodnôt (min., max.) pre všetky požadované parametre v zmysle predmetu zákazky (motorová nafta v zmysle STN EN 590:2014 a motorová nafta arktická v zmysle STN EN 590:2014 označená ako trieda 2 (podľa tabuľky 3 uvedenej normy) do dieselgenerátorov.
    3. kartu bezpečnostných údajov v zmysle REACH v súlade so zákonom č. 67/2010 Z.z o chemických látkach a chemických prvkoch, v znení neskorších zmien, pre predmet zákazky (motorová nafta letná/zimná v zmysle STN EN 590:2014 a motorová nafta arktická v zmysle STN EN 590:2014 označená ako trieda 2 (podľa tabuľky 3 uvedenej normy) do dieselgenerátorov).
    4. návrh vzorcov na úpravu ceny – uchádzač predloží vzorce (presnú kalkuláciu) s popisom. Vzorce na úpravu ceny budú predmetom rokovacieho konania.
    5. Za účelom overenia výpočtu stanovenia aritmetického priemeru ceny nafty podľa kotácie PLATTS FOB Rotterdam Barges Diesel a ceny biozložky podľa kotácie Argus FOP ARA Barges FAME Rapesseed OME uchádzač predloží výpis hodnôt kalendárneho mesiaca podľa bodu 13.3, na základe ktorého bola stanovená aritmetická priemerná cena pre výpočet jednotkovej ceny nafty podpísaný osobou/osobami oprávnenej konať v danej veci.
    6. zoznam predloženej dokumentácie
  1. „Konečná ponuka - časť Ostatné“ musí obsahovať tieto dokumenty:
     1. návrh zmluvy vypracovaný podľa bodu 7.2, v 1 vyhotovení, bez uvedenia ceny, zohľadňujúci výsledok rokovania s uchádzačmi, vrátane nasledovných príloh:
  2. Opis predmetu zákazky

Ostatné prílohy budú predložené úspešným uchádzačom pred podpisom zmluvy.

Uchádzač je povinný predložiť návrh zmluvy v súlade s požiadavkami uvedenými v súťažných podkladoch. Návrh zmluvy nesmie obsahovať žiadne obmedzenia alebo výhrady v rozpore s požiadavkami a podmienkami uvedenými v oznámení použitom ako výzva na súťaž, v týchto súťažných podkladoch, prípadne v ďalších podkladoch poskytnutých obstarávateľom, požiadavkami obstarávateľa prednesenými počas rokovania a nesmie obsahovať ustanovenia, ktoré by boli v rozpore so všeobecne záväznými právnymi alebo (v prípade príloh návrhu zmluvy) technickými predpismi.

* + 1. dopad zmien na konečnú ponuku - uchádzač predloží iba v prípade, že zmení časti ponuky, o ktorých sa nerokovalo, s uvedením príčin zmien, ktoré majú vplyv na časti, o ktorých sa nerokovalo.
    2. zoznam predloženej dokumentácie
  1. „Konečná ponuka - časť Kritériá“ musí obsahovať tieto dokumenty:
     1. cenovú ponuku podľa požiadaviek v bode 13, zohľadňujúci dohodnuté technické riešenie a zmluvné podmienky
     2. návrh plnenia kritérií na hodnotenie ponúk, ktorý je uchádzač povinný uviesť na samostatnom liste ponuky (podľa časti A.3 - „Kritériá na vyhodnotenie ponúk a pravidlá ich uplatnenia“). Zároveň v tomto návrhu uchádzač uvedie kontaktnú osobu, ktorá bude zabezpečovať za uchádzača elektronickú aukciu, spolu s uvedením mailovej adresy
     3. kópia ponuky v elektronickej forme, v takom vyhotovení, ktoré zabezpečí nezverejnenie dôverných informácií v zmysle bodu 29.2.
  2. Všetky časti ponuky ako aj predložená dokumentácia, čestné vyhlásenia, návrh zmluvy a jej prílohy, pokiaľ v týchto súťažných podkladoch nie je určené inak, musia byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Ak uchádzač splnomocní/poverí tretiu osobu konať za neho pri podpise zmluvy, musí byť súčasťou konečnej ponuky v časti „Ostatné“ aj plnomocenstvo (poverenie) splnomocňujúce takúto osobu na podpis zmluvy, ktorá má byť výsledkom tejto súťaže. V prípade, že ponuku predkladá skupina dodávateľov, všetky časti ponuky vrátane dokumentov uvedených vyššie, musia byť podpísané všetkými členmi skupiny alebo osobou/osobami oprávnenými konať v danej veci za ostatných členov skupiny.
  3. Nepredloženie dokladov v zmysle bodov 15.4.1, 15.4.2, 15.4.3, 15.4.4, 15.4.5 a 15.4.6, ako aj v prípade, že ponuka uchádzača nebude spĺňať požiadavky stanovené obstarávateľom v súťažných podkladoch, sa bude považovať za nesplnenie požiadaviek na predmet zákazky a takáto ponuka bude zo súťaže vylúčená. Uchádzačovi bude v takomto prípade písomne oznámené vylúčenie jeho ponuky s uvedením dôvodu vylúčenia a lehoty, v ktorej môže podať námietku.

1. Náklady na ponuku a na rokovanie
   1. Všetky náklady, výdavky vzniknuté uchádzačovi, spojené s prípravou a predložením ponuky, rokovaním, alebo prípadným poskytnutím svojho technického riešenia obstarávateľovi znáša uchádzač bez finančného nároku voči obstarávateľovi, bez ohľadu na výsledok verejného obstarávania.
   2. Ponuky doručené na adresu obstarávateľa v lehote na predkladanie ponúk sa uchádzačom nevracajú. Zostávajú ako súčasť dokumentácie vyhlásenej súťaže.

Predloženie ponuky

1. Uchádzač oprávnený predložiť ponuku
   1. Ponuku môže predložiť uchádzač, ktorý splnil podmienky účasti uvedené časti A.2 – „Podmienky účasti“, a ktorého obstarávateľ vyzval na predloženie ponuky.
   2. Uchádzačom môže byť fyzická osoba alebo právnická osoba vystupujúca voči obstarávateľovi samostatne, alebo skupina fyzických osôb/právnických osôb vystupujúcich voči obstarávateľovi spoločne.
   3. Skupina musí v predkladanej ponuke uviesť všetkých svojich členov.
   4. Skupina dodávateľov vytvorená na dodanie predmetu zákazky, ktorej ponuka bude prijatá obstarávateľom, musí vytvoriť do termínu stanoveného na uzavretie zmluvy spoločnú právnu formu, napr. Zmluvu o združení podľa § 829 a nasl. Občianskeho zákonníka. Tento záväzok členovia skupiny potvrdia v ponuke „Čestným vyhlásením o vytvorení skupiny“. Čestné vyhlásenie musí byť podpísané všetkými členmi skupiny. Je zakázaná akákoľvek zmena v zložení skupiny, alebo zmena účastníkov zmluvy o združení oproti tomu zloženiu, aké bolo prezentované za účelom predloženia dokladov spĺňajúcich podmienky účasti v súťaži. Nedodržanie týchto ustanovení bude mať za následok vylúčenie uchádzača zo súťaže. V takomto prípade bude uchádzačovi písomne oznámené vylúčenie jeho ponuky s uvedením dôvodu vylúčenia a lehoty, v ktorej môže podať námietku.
   5. Obchodná spoločnosť, ktorej zakladateľom alebo spoločníkom je politická strana alebo politické hnutie, nemôže byť uchádzačom alebo záujemcom o účasť na verejnom obstarávaní
   6. Ak ponuku predloží fyzická osoba alebo právnická osoba, ktorá nespĺňa podmienky podľa tohto článku, nebude možné takúto ponuku zaradiť do vyhodnotenia a takýto uchádzač bude vylúčený zo súťaže. Uchádzačovi bude písomne oznámené vylúčenie jeho ponuky s uvedením dôvodu vylúčenia a lehoty, v ktorej môže podať námietku.
2. Predloženie ponuky v lehote na predkladanie ponúk
   1. Každý uchádzač môže predložiť iba jednu ponuku. Konečná ponuka podľa bodu 15.2 súťažných podkladov sa nepovažuje za novú ponuku. Uchádzač nemôže byť v tom istom postupe zadávania zákazky zároveň členom skupiny, ktorá predkladá ponuku. Obstarávateľ vylúči ponuku predloženú uchádzačom, ktorý je súčasne členom skupiny dodávateľov. V takomto prípade bude uchádzač písomne upovedomený o vylúčení jeho ponuky z verejného obstarávania, s uvedením dôvodu vylúčenia a lehoty, v ktorej môže podať námietku.
   2. Uchádzač je povinný predložiť ponuku s obsahom podľa článku 15, a to v jednom vyhotovení. Všetky doklady a dokumenty, ktoré sú súčasťou ponuky, majú byť zviazané spolu.
   3. Uchádzač predloží ponuku v uzavretom obale označenom podľa bodu 19.3 osobne alebo prostredníctvom poštovej zásielky na adresu uvedenú v bode 19.1 v lehote na predkladanie ponúk uvedenej v bode 19.2. V prípade, že uchádzač predloží ponuku prostredníctvom poštovej zásielky, je rozhodujúci deň doručenia ponuky obstarávateľovi.
   4. Pri osobnom doručení ponuky uchádzačom, obstarávateľ vydá uchádzačovi potvrdenie o jej prevzatí s uvedením miesta, dátumu a času prevzatia ponuky.
   5. Na zabezpečenie ochrany dôverných informácií poskytnutých v ponuke, uchádzač predloží okrem kompletnej ponuky aj ponuku v elektronickej forme v takom vyhotovení, ktoré zabezpečí nezverejnenie dôverných informácií (napríklad so začierneným textom obsahujúcim dôverné informácie).
3. miesto, lehota a spôsob predkladania ponúk
   1. Ponuky uchádzačov je potrebné doručiť na kontaktnú adresu uvedenú v bode 1.
   2. Základnú ponuku uchádzači predložia v lehote uvedenej vo výzve na predkladanie základných ponúk.

Konečnú ponuku podľa bodu 15.2 predložia uchádzači v lehote uvedenej vo výzve na predloženie konečnej ponuky.

Ponuka uchádzača, predložená po uplynutí lehoty na predkladanie ponúk, sa vráti uchádzačovi neotvorená.

* 1. Označenie obálok ponúk
     1. Uchádzač vloží ponuku, vypracovanú v súlade s článkom 15 súťažných podkladov, v jednom vyhotovení, do nepriehľadného obalu, ktorý musí byť uzatvorený a označený nasledovnými údajmi:

**„Základná ponuka“:**

* + - adresa obstarávateľa uvedená v článku 1,
    - adresa uchádzača (jeho obchodné meno a adresa sídla alebo miesta podnikania),
    - text: „**súťaž – neotvárať***“*,
    - heslo súťaže „Nafta“
    - číslo súťaže (uvedené na 1. strane týchto súťažných podkladov): 1000089859
    - kontaktná osoba: Jana Bučányová

Zároveň v tejto obálke predloží kópiu ponuky v elektronickej forme, v takom vyhotovení, ktoré zabezpečí nezverejnenie dôverných informácií.

* + 1. Konečnú ponuku v jednom vyhotovení z každej časti uchádzač vloží do dvoch samostatných nepriehľadných uzatvorených obalov označených nasledovne:
    - **„Konečná ponuka – časť Ostatné“** - Konečná ponuka, s označením názvu a č. súťaže (1. strana súťažných podkladov). Táto obálka bude obsahovať dokumenty vypracované v súlade s bodom 15.5 týchto súťažných podkladov
    - **„Konečná ponuka – časť Kritériá“** - Konečná ponuka, s označením názvu a č. súťaže (1. strana súťažných podkladov). Táto obálka bude obsahovať dokumenty vypracované v súlade s bodom 15.6 týchto súťažných podkladov

Uchádzač vloží obidva obaly s jednotlivými časťami konečnej ponuky do ďalšieho samostatného nepriehľadného obalu, ktorý musí byť uzatvorený, označený nasledovnými údajmi:

**„Konečná ponuka“**

* + - adresa obstarávateľa uvedená v článku 1,
    - adresa uchádzača (jeho obchodné meno a adresa sídla alebo miesta podnikania),
    - text: „**súťaž – neotvárať***“*,
    - heslo súťaže „Nafta“
    - číslo súťaže (uvedené na 1. strane týchto súťažných podkladov): 1000089859
    - kontaktná osoba: Jana Bučányová

Zároveň v tejto obálke predloží kópiu ponuky v elektronickej forme, v takom vyhotovení, ktoré zabezpečí nezverejnenie dôverných informácií.

1. Lehota viazanosti ponúk
   1. Uchádzač je svojou ponukou viazaný v lehote uvedenej vo výzve na predkladanie ponúk.
   2. Uchádzač je svojou ponukou viazaný do: 30.05.2019
   3. V prípade, že bude podaná námietka proti postupu obstarávateľa a bude začaté konanie o námietkach pred uzavretím zmluvy, ktoré bude mať podľa zákona odkladný účinok na konanie obstarávateľa, obstarávateľ oznámi uchádzačom predpokladané predĺženie lehoty viazanosti ponúk.
2. Rokovanie s uchádzačmi a výzva na predkladanie Konečných ponúk
   1. Vzťah všeobecných ustanovení súťažných podkladov a nižšie uvedenej úpravy rokovacieho konania.

V prípade, že nie je nižšie uvedené inak, ustanovenia týkajúce sa najmä ceny, obsahu, nákladov, predkladania, otvárania, preskúmania, vyhodnotenia, oznámenia o výsledku vyhodnotenia ponúk a uzavretia zmluvy v súlade so súťažnými podkladmi sa použijú primerane.

* 1. Účel rokovania

Účelom rokovania je komunikáciou s uchádzačmi získať pre obstarávateľa čo najvýhodnejšie obchodné podmienky a podmienky dodania obstarávanej zákazky, a to tak po stránke technickej, ako aj ekonomickej. Je výlučne na rozhodnutí obstarávateľa, ktoré obchodné podmienky a  podmienky dodania obstarávanej zákazky navrhnuté uchádzačmi počas rokovaní prijme za výhodné a označí ich pre ďalší proces obstarávania zákazky za záväzné, a ktoré obchodné a podmienky dodania obstarávanej zákazky navrhnuté uchádzačmi počas rokovaní odmietne ako nevyhovujúce, s následkom možného ukončenia rokovania o takomto riešení a vylúčenia z rokovania o ponuke uchádzača, ktorý neprispôsobí svoj návrh v súlade s potrebami obstarávateľa, z dôvodu nesplnenia požiadaviek obstarávateľa na predmet zákazky. Výsledkom rokovania má byť predloženie konečných ponúk uchádzačov, ktorí splnili všetky obstarávateľom určené požiadavky na predmet zákazky.

* 1. Výzva na rokovanie

V súlade s podmienkami uverejnenými v oznámení použitom ako výzva na súťaž, v  týchto súťažných podkladoch, prípadne v ďalších podkladoch poskytnutých obstarávateľom, obstarávateľ vyzve na rokovanie uchádzačov, ktorí riadne predložili ponuky v lehote na predkladanie ponúk. Vo výzve na rokovanie obstarávateľ môže určiť najmä ďalšie informácie o pravidlách a forme rokovaní, jazyku rokovaní, čase a mieste rokovaní.

* 1. Rokovanie

Rokovanie o zmluvných podmienkach ponuky v súlade a v rozsahu podľa bodu 15.4 sa uskutoční jednotlivo s každým uchádzačom. Pravidlá rokovania sú nasledovné:

* + 1. Rokovanie s každým uchádzačom sa považuje za prebiehajúce až do dosiahnutia stavu vyhovujúceho obstarávateľovi. Rokovanie môže byť prerušované. Čas, miesto a formu pokračovania rokovania po prerušení určuje obstarávateľ a oznamuje ho s potrebným časovým predstihom uchádzačovi v závislosti od formy zvoleného rokovania.
    2. Rokovanie môže prebiehať rôznou formou (napríklad osobné stretnutia, písomná komunikácia). Primeranú formu a intenzitu rokovania určuje obstarávateľ.
    3. Z rokovania obstarávateľ vyhotoví minimálne jednu zápisnicu, ktorá obsahuje najmä všetky podstatné skutočnosti, ktoré boli predmetom rokovania a ktoré môžu mať vplyv na obsah konečnej ponuky. Každá zápisnica je súčasťou dokumentácie o verejnom obstarávaní.
    4. Obstarávateľ písomne oznámi uchádzačom, ktorých ponuky neboli vylúčené, ukončenie rokovania.
  1. Výzva na predkladanie konečných ponúk

Výzvu na predkladanie konečných ponúk obstarávateľ súčasne písomne pošle uchádzačom, ktorých ponuky neboli počas rokovania vylúčené. Vo výzve na predkladanie konečných ponúk obstarávateľ uvedie podrobné informácie, hlavne o čase, mieste a spôsobe predloženia konečných ponúk. Konečná ponuka uchádzača predložená po uplynutí lehoty na predkladanie konečných ponúk sa vráti uchádzačovi neotvorená.

Výzva na predkladanie konečných ponúk môže obsahovať v súlade so závermi z rokovaní podľa bodu 21.4.3 a 7.2 zmenené technické a/alebo obchodné podmienky a požiadavky obstarávateľa týkajúce sa predmetu zákazky. Na základe informácií získaných pri rokovaniach a v súlade s aktualizovanými požiadavkami obstarávateľa týkajúcimi sa predmetu zákazky, opísanými vo výzve na predkladanie konečných ponúk, uchádzači, ktorí neboli vylúčení, predložia konečné ponuky. V prípade, že uchádzač podľa predchádzajúcej vety nepredloží konečnú ponuku, bude ponuka, ktorou je viazaný, vylúčená zo súťaže z dôvodu nesplnenia požiadaviek na predmet zákazky. Uchádzačovi bude v takomto prípade písomne oznámené vylúčenie jeho ponuky s uvedením dôvodu vylúčenia a lehoty, v ktorej môže podať námietku.

Otváranie a vyhodnotenie ponúk

1. Otváranie ponúk

Otváranie ponúk bude neverejné a uchádzačom nebude poskytnutá zápisnica z otvárania ponúk.

1. Preskúmanie ponúk
   1. Preskúmanie ponúk je neverejné. Komisia zriadená obstarávateľom preskúmava ponuky z hľadiska splnenia požiadaviek na predmet zákazky uvedených v bode 15.8, vrátane požiadaviek a podmienok uvedených v oznámení použitom ako výzva na súťaž, v týchto súťažných podkladoch, požiadaviek dohodnutých ako výsledok z rokovania, prípadne v ďalších podkladoch poskytnutých uchádzačom.
   2. Komisia akceptuje iba tie ponuky uchádzačov, ktoré okrem splnenia podmienok uvedených v predchádzajúcom bode zároveň neobsahujú žiadne obmedzenia alebo výhrady, ktoré sú v rozpore s požiadavkami a podmienkami uvedenými obstarávateľom v oznámení použitom ako výzva na súťaž, v týchto súťažných podkladoch a neobsahuje ani žiadne skutočnosti, ktoré sú v rozpore so všeobecne záväznými právnymi predpismi.
   3. Ak komisia po preskúmaní ponúk zistí, že viac ako jedna ponuka vyhovuje všetkým požiadavkám obstarávateľa uvedeným v súťažných podkladoch a záveroch z rokovania, komisia pristúpi k vyhodnoteniu takýchto ponúk podľa článku 25.
2. vysvetľovanie ponúk
   1. V prípade nejasností môže komisia písomne požiadať uchádzača o vysvetlenie jeho ponuky v lehote ňou určenej. Vysvetlením ponuky podľa predchádzajúcej vety nemôže dôjsť k zmene ponuky. Za zmenu ponuky sa nepovažuje odstránenie zrejmých chýb v písaní a počítaní.
   2. Ak komisia zistí, že bola predložená mimoriadne nízka ponuka, komisia písomne požiada uchádzača o písomné vysvetlenie podrobností týkajúcich sa tej časti ponuky, ktoré sú pre jej cenu podstatné, v súlade s § 53 zákona. Po písomnom zdôvodnení mimoriadne nízkej ponuky môže komisia pozvať uchádzača na osobnú konzultáciu za účelom vysvetlenia predložených zdôvodnení. V odôvodnení návrhu ceny musí uchádzač preukázať, že ním navrhovaná cena je stanovená v súlade s právnymi predpismi, týmito súťažnými podkladmi a zahŕňa všetky náklady súvisiace s dodávkou predmetu zákazky.
   3. Komisia vezme do úvahy včas podané vysvetlenie ponuky, alebo mimoriadne nízkej ponuky a dôkazy poskytnuté uchádzačom. Obstarávateľ vylúči ponuku, ak:

* uchádzač nepredloží písomné vysvetlenie prípadne opravený návrh zmluvy s odstránením zrejmých chýb v písaní a počítaní v lehote stanovenej komisiou,
* predloženým vysvetlením došlo k zmene ponuky, alebo vysvetlenie mimoriadne nízkej ponuky nie je v súlade s požiadavkami § 53 ods. 2 zákona,
* uchádzač nezašle vysvetlenie mimoriadne nízkej ponuky v súlade s predchádzajúcou odrážkou, alebo sa nedostaví po výzve komisie na osobnú konzultáciu.

1. Vyhodnotenie ponúk
   1. Vyhodnotenie ponúk komisiou je neverejné. Časti ponúk uchádzačov označené ako „Ostatné“, musia spĺňať požiadavky obstarávateľa uvedené v bode 23.1 a 23.2 týchto súťažných podkladov. Komisia požiada o vysvetlenie a doplnenie ponuky v súlade s bodom 24.1 týchto súťažných podkladov. Obstarávateľ vylúči ponuky, ktoré nesplnili požiadavky na predmet zákazky, vrátane prípadu, ak konečná ponuka bezdôvodne mení časti ponuky, ktoré neboli predmetom rokovania. Obstarávateľ písomne upovedomí vylúčeného uchádzača o vylúčení jeho ponuky s uvedením dôvodu vylúčenia a lehoty, v ktorej môže byť podaná námietka.
   2. Časti ponúk označené ako „Kritériá“ tých uchádzačov, ktorí neboli zo súťaže vylúčení, budú vyhodnocované podľa kritérií na hodnotenie ponúk, uvedených v oznámení, prostredníctvom ktorého bola vyhlásená súťaž, a to spôsobom určeným v časti A.3 – „Kritériá na vyhodnotenie ponúk a pravidlá ich uplatnenia“. V prípade vysvetlenia ponuky súvisiaceho s odstránením zrejmých chýb v písaní a počítaní, alebo mimoriadne nízkej ponuky, komisia požiada uchádzača o vysvetlenie a doplnenie ponuky v súlade s bodom 24.1 alebo 24.2 týchto súťažných podkladov. Obstarávateľ vylúči ponuky, ktorých vysvetlenie nie je v súlade s bodom 24.3 týchto súťažných podkladov, a písomne upovedomí vylúčeného uchádzača o vylúčení jeho ponuky s uvedením dôvodu vylúčenia a lehoty, v ktorej môže byť podaná námietka.
   3. Nevylúčené ponuky budú po vyhodnotení podľa tohto článku ešte upravované formou elektronickej aukcie podľa článku 26.
2. Elektronická aukcia
   1. Obstarávateľ pre účely zostavenia konečného poradia ponúk uskutoční automatizované vyhodnotenie cien formou elektronickej aukcie. Obstarávateľ vyzve všetkých uchádzačov, ktorých ponuky boli vyhodnocované podľa bodu 25 a neboli zo súťaže vylúčené, na predloženie nových cien v systéme EVO.
   2. Pre prihlásenie do elektronickej aukcie je potrebná registrácia uchádzača. Príručka pre elektronickú aukciu je k dispozícii na adrese: <http://www.uvo.gov.sk/verejny-obstaravatel-obstaravatel/portal-systemu-evo-/prirucky-a-odporucania-pre-system-evo-3e7.html> .
   3. Výzvou na účasť v elektronickej aukcii obstarávateľ najneskôr dva pracovné dni pred uskutočnením elektronickej aukcie elektronicky vyzve všetkých uchádzačov, ktorí spĺňajú podmienky, na predloženie nových cien a uvedie informácie o priebehu elektronickej aukcie s uvedením dátumu a času začiatku a času ukončenia aukcie, vzorec na určenie automatizovaného prehodnotenia poradia na základe predložených nových hodnôt hodnotiacich kritérií a hodnotu minimálneho rozdielu ponúk (pravidlo vylepšovania).
   4. Na začiatku aukcie nákupca vloží počiatočné ceny vyhodnocované podľa článku 25. Počas určeného časového intervalu bude umožnené uchádzačom zadávať do systému vylepšené nové ceny. Uchádzači nemajú sprístupnený počet ani menný zoznam uchádzačov. Počas trvania aukcie má uchádzač možnosť v systéme vidieť svoje aktuálne zadané ceny, momentálne najnižšie ceny v súťaži a aktuálne relatívne umiestnenie (pozíciu) jeho ponuky. Poradie ponúk systém určuje na základe najnižšej ceny. Uchádzač môže svoju ponuku v priebehu aukcie vylepšiť predložením novej ceny. Systém neumožní vložiť takú hodnotu ponuky, ktorá nespĺňa požadovaný minimálny rozdiel XXX € medzi aktuálnou hodnotou a novou hodnotou, prípadne prekračuje maximálnu hodnotu zákazky stanovenú na XXX €.
   5. Ukončenie aukcie bude v stanovenom čase s predlžovaním. Ak v posledných 5 minútach bude niektorým z uchádzačov predložená vylepšená cenová ponuka, bude čas zostávajúci do ukončenia aukcie automaticky zvýšený na 5 minút. Po ukončení aukcie nie je uchádzačovi umožnené upraviť jeho ponuku v systéme.

Prijatie ponuky

1. Informácia o výsledku vyhodnotenia konečných ponúk
   1. Po vyhodnotení ponúk upravených elektronickou aukciou, obstarávateľ vyzve na preukázanie splnenia podmienok účasti tých uchádzačov, ktorí sa umiestnili na prvom až treťom mieste v poradí, ktorí preukazovali splnenie podmienok účasti jednotným európskym dokladom. Uchádzači sú povinní predložiť doklady v lehote 5 pracovných dní odo dňa doručenia žiadosti. Nepredloženie dokladov v tejto lehote sa považuje za nesplnenie podmienok účasti. Obstarávateľ vylúči uchádzača, ak nesplnil podmienky účasti, ak predložil neplatné doklady, alebo nepredložil vysvetlenie alebo doplnenie dokladov v určenej lehote, alebo poskytol nepravdivé alebo skreslené informácie. Vylúčeným uchádzačom oznámi vylúčenie spolu s dôvodmi vylúčenia a lehotou, v ktorej môže byť podaná námietka.
   2. Po vyhodnotení splnenia podmienok účasti obstarávateľ písomne oznámi každému uchádzačovi, ktorého ponuka bola vyhodnotená, výsledok vyhodnotenia ponúk, vrátane poradia uchádzačov. Neúspešnému uchádzačovi oznámi, že jeho ponuka neuspela z dôvodu, že na základe automatizovaného vyhodnotenia ponukovej ceny jeho ponuka nebola vyhodnotená ako najvýhodnejšia a ďalej uvedie identifikáciu úspešného uchádzača spolu s informáciou o charakteristike a výhodách prijatej ponuky a lehotu, v ktorej neúspešný uchádzač môže podať námietku.
   3. Úspešnému uchádzačovi bude zaslané oznámenie, že jeho ponuka bola prijatá.
   4. Obstarávateľ v lehote viazanosti ponúk vyzve úspešného uchádzača na predloženie podpísaného návrhu zmluvy, v 2 vyhotoveniach, vrátane príloh, pripravených v súlade s týmito súťažnými podkladmi, upravených v súlade s výsledkom elektronickej aukcie.
2. Uzavretie zmluvy
   1. Obstarávateľ uzavrie s úspešným uchádzačom zmluvu podľa ustanovenia § 56 zákona. Zmluva s úspešným uchádzačom, ktorého ponuka bola prijatá, bude uzavretá najneskôr do uplynutia lehoty viazanosti ponúk (bod 20.1). Úspešný uchádzač a jeho prípadní subdodávatelia musia byť zapísaní v registri partnerov verejného sektora.
   2. V prípade, že úspešný uchádzač a jeho prípadní subdodávatelia nebudú zapísaní v registri partnerov verejného sektora v lehote 10 dní odo dňa, keď bude úspešný uchádzač písomne vyzvaný na uzavretie zmluvy, sa považuje za neposkytnutie riadnej súčinnosti, potrebnej na uzavretie zmluvy a obstarávateľ písomne vyzve na uzavretie zmluvy druhého uchádzača v poradí. Ak ani tento neposkytne riadnu súčinnosť na uzavretie zmluvy do 10 dní od výzvy na uzavretie zmluvy, uzavrie zmluvu s tretím uchádzačom v poradí, ak splní všetky požadované podmienky v termíne do 10 dní odo dňa, keď bude písomne vyzvaný na uzavretie zmluvy.

Ďalšie informácie

1. Dôvernosť procesu verejného obstarávania
   1. Informácie, týkajúce sa preskúmania, vysvetľovania a vyhodnocovania ponúk sú dôverné. Členovia komisie na vyhodnotenie ponúk a zodpovedné osoby obstarávateľa nesmú/nebudú počas prebiehajúceho procesu vyhláseného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám. Po podpise zmluvy obstarávateľ zverejní na „Profile“ na stránke Úradu pre verejné obstarávanie sken zápisnice o posúdení splnenia podmienok účasti vo verejnom obstarávaní, skeny ponúk všetkých uchádzačov doručené v lehote na predkladanie ponúk, sken zápisnice z otvárania ponúk, sken zápisnice o vyhodnotení ponúk, sken uzavretej zmluvy alebo dodatku.
   2. Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:
      1. uvedené nebude v rozpore so zákonom a inými všeobecne záväznými právnymi predpismi,
      2. z obsahu ponuky bude nepochybne jasné, ktoré informácie považuje uchádzač za dôverné a ponuka v elektronickej forme bude predložená aj v takom vyhotovení, ktoré umožní ochranu dôverných informácii v súlade s bodom 18.5.

V opačnom prípade obstarávateľ zverejní na „Profile“ kompletnú ponuku.

1. Opravné prostriedky
   1. Uchádzač, ktorý si vyžiadal súťažné podklady a ktorému ich obstarávateľ poskytol, resp. ktorý si ich prevzal a ktorý sa domnieva, že jeho práva alebo právom chránené záujmy boli alebo mohli byť postupom obstarávateľa dotknuté, môže podľa § 164 zákona podať obstarávateľovi na vybavenie žiadosť o nápravu.
   2. Uchádzač, ktorý podľa predchádzajúceho bodu podal obstarávateľovi na vybavenie žiadosť o nápravu, môže v prípade zamietnutia podanej úplnej žiadosti o nápravu, resp. doručenia nesúhlasného stanoviska obstarávateľa k podanej úplnej žiadosti o nápravu, podať podľa § 170 zákona námietku proti postupu obstarávateľa.
2. Záverečné ustanovenie
   1. Riadenie obchodných činností a vnútorných vzťahov spoločnosti Slovenské elektrárne, a.s., je vykonávané v súlade so zásadami uvedenými v Etickom kódexe SE a v Pláne nulovej tolerancie korupcie (Princípy), ktorých znenia sú zverejnené na webovej stránke <https://www.seas.sk/>.